rejauldu/bengali-wikipedia huggingface dataset:
বেদা কৃষ্ণমূর্তি (; জন্ম: ১৬ অক্টোবর ১৯৯২; কর্ণাটকের চিকমাগালুর জেলার কাদুরে) হলেন একজন ভারতীয় মহিলা ক্রিকেট খেলোয়াড়। ইংল্যান্ড মহিলা ক্রিকেট দলের বিরুদ্ধে ২০১১ সালের ৩০ জুন ডার্বিতে একদিনের আন্তর্জাতিক ম্যাচে তার আন্তর্জাতিক ক্রিকেট অভিষেক ঘটে।Krishnamurthy, Bisht in quadrangular sqaud  তিনি ডানহাতে ব্যাট ও ডানহাতে লেগব্রেক বল করেন।India v EnglandVeda Krishnamurthy looks forward to England experience  ২০১৫ সালের নভেম্বর মাসে ওনার নাম দ্বিতীয় শ্রেণীর চুক্তিতালিকাভুক্ত করা হয়। সেবারেই প্রথম মহিলা ক্রিকেটারদের জন্য ভারতীয় ক্রিকেট নিয়ন্ত্রণ বোর্ড চুক্তি ব্যবস্থা শুরু করে।BCCI offered contracts to women players,  পরিবারে বেদ চার ভাইবোনদের মধ্যে কনিষ্ঠতম। ১২ বছর বয়সে উনি ডবল ব্ল্যাক বেল্ট অর্জন করেন। তার বাবা একজন কেবল অপারেটর এবং তিনি চিকমাগালুররের একটি ছোট তালুক থেকে বেঙ্গালুরু চলে আসেন মেয়ের জাতীয় দলে খেলার স্বপ্ন পূরণ করার জন্য।  ২০১৭ সালের মহিলা ক্রিকেট বিশ্বকাপ ফাইনাল খেলা ভারতীয় দলের সদস্যা ছিলেন বেদা।Live commentary: Final, ICC Women's World Cup at London, Jul 23, ESPNcricinfo, 23 July 2017.World Cup Final, BBC Sport, 23 July 2017.England v India: Women's World Cup final – live!, The Guardian, 23 July 2017.  তথ্যসূত্র  বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী ক্রিকেটার বিষয়শ্রেণী:ভারতের নারী একদিনের আন্তর্জাতিক ক্রিকেটার বিষয়শ্রেণী:কর্ণাটকের নারী ক্রীড়াবিদ বিষয়শ্রেণী:কর্ণাটক থেকে আগত ক্রিকেটার বিষয়শ্রেণী:রেলওয়েজের নারী ক্রিকেটার বিষয়শ্রেণী:কর্ণাটকের নারী ক্রিকেটার বিষয়শ্রেণী:ভারতের নারী টুয়েন্টি২০ আন্তর্জাতিক ক্রিকেটার বিষয়শ্রেণী:হোবার্ট হারিকেন্সের (ডব্লিউবিবিএল) ক্রিকেটার
প্রিশিয়াস ব্র্যাডি-ডেভিস (জন্ম: ১৯৮৫) একজন মার্কিন রাজনীতিবিদ, ট্রান্সজেন্ডার লেখক এবং জলবায়ু পরিবর্তন ও এলজিবিটি অধিকার কর্মী। তিনি মেট্রোপলিটন ওয়াটার রিক্ল্যামেশন ডিস্ট্রিক্ট অব গ্রেটার শিকাগোর কমিশনার এবং সেন্টার অন হ্যালস্টেডের প্রধান কৌশল কর্মকর্তা। সর্বাধিক বিক্রিত হওয়া "আই হ্যাভ অলয়েজ বিন মি" বইটির লেখিকা তিনি।   জীবনী  ব্র্যাডি-ডেভিস নেব্রাস্কার ওমাহায় জন্মগ্রহণ করেন এবং ছোটবেলায় তিনি পালিত যত্নে ছিলেন। পাঁচ বছর বয়সে তিনি তার দাদা এবং স্ত্রীকে সাথে নিয়ে স্থানান্তরিত হয়ে যান। উচ্চ বিদ্যালয়ে থাকাকালীন তিনি তার পরিচয় অনুসন্ধান শুরু করেন।  ব্র্যাডি-ডেভিস নেব্রাস্কা বিশ্ববিদ্যালয়ে পড়াশোনা করেন। নেব্রাস্কারর লিংকনে থাকাকালীন তিনি "প্রিশিয়াস জুয়েল" নামটি ব্যবহার করে ড্র্যাগ প্রদর্শন শুরু করেন। পরে তিনি কলাম্বিয়া কলেজ শিকাগোতে স্থানান্তরিত হন। শিকাগোতে থাকাকালীন তিনি সমকামী হিসেবে আত্মপ্রকাশ করেন। বয়েজটাউনে বসবাসকালে তিনি একজন অভিনয়শিল্পী হিসেবে নিজের জন্য একটি নাম তৈরি করেন। তিনি শিকাগোর এলজিবিটি সাম্প্রদায়িক কেন্দ্র সেন্টার অন হ্যালস্টেডে  ডলারের সিডিসি এইচআইভি প্রতিরোধ কর্মসূচি চালু করেন। সেখানে তিনি এলজিবিটি কিশোর-কিশোরীদের পরামর্শদাতাও ছিলেন।  ২০১৯ সালে তিনি এবং তার স্বামী মাইলস ব্র্যাডি-ডেভিসের একটি কন্যা সন্তানের জন্ম হয়। তারা প্রথম ট্রান্সজেন্ডার দম্পতি, যাদের ইলিনয়ের জন্ম নিবন্ধন সনদে লিঙ্গ পরিচয় সঠিকভাবে তালিকাভুক্ত করা হয়। তারা হাইড পার্কে থাকেন। তিনি বর্তমানে সেন্টার অন হ্যালস্টেডে একজন প্রধান কৌশল কর্মকর্তা এবং মেট্রোপলিটন ওয়াটার রিক্ল্যামেশন ডিস্ট্রিক্ট অব গ্রেটার শিকাগোর কমিশনার বোর্ডের সদস্য হিসেবে কাজ করছেন। এছাড়াও তিনি একজন জাতীয়ভাবে সুপরিচিত বক্তা ও কর্মী।  ২০২৩ সালের জুলাই মাসে তিনি মেট্রোপলিটন ওয়াটার রিক্ল্যামেশন ডিস্ট্রিক্ট অব গ্রেটার শিকাগোর কমিশনার পদে নিযুক্ত প্রথম কৃষ্ণাঙ্গ ট্রান্স নারী হন।   প্রকাশনা  ব্র্যাডি-ডেভিসের স্মৃতিকথা "আই হ্যাভ অলওয়েজ বিন মি" অ্যামাজনে সর্বাধিক বিক্রিত জীবনী ছিল।   চলচ্চিত্রের তালিকা  ব্র্যাডি-ডেভিস দ্য লেডি অ্যান্ড দ্য ডেলের একজন পরামর্শদাতা প্রযোজক ছিলেন। তিনি টিএলসির মাই প্রেগন্যান্ট হাজব্যান্ড -এও উপস্থিত ছিলেন। উপরন্তু তিনি সে ইয়েস টু দ্য ড্রেস: আটলান্টা মৌসুম ৯, পর্ব ৫-এ "আর ইউ রেডি টু প্লে ব্রাইডাল ব্লিটজ?"-এ উপস্থিত হন।   তথ্যসূত্র    বহিঃসংযোগ     এক্স/টুইটার  ইন্সটাগ্রাম  বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম বিষয়শ্রেণী:শিকাগোর লেখক বিষয়শ্রেণী:ইলিনয়ের এলজিবিটিকিউ ব্যক্তি বিষয়শ্রেণী:মার্কিন এলজিবিটিকিউ অধিকার কর্মী বিষয়শ্রেণী:নেব্রাস্কার এলজিবিটিকিউ ব্যক্তি বিষয়শ্রেণী:আফ্রিকান-মার্কিন সক্রিয়কর্মী
লুকিন' টু গেট আউট (ইংরেজি: Lookin’ to Get Out) হচ্ছে হল অ্যাশবি পরিচালিত, অ্যাল শোয়ার্টজ ও জন ভইট লিখিত, এবং ১৯৮২ সালে মুক্তিপ্রাপ্ত একটি মার্কিন কমেডি বা হাস্য-রসাত্মক চলচ্চিত্র। এতে যারা যারা অভিনয় করেছেন তার মধ্যে আছেন জন ভইট, তার কন্যা অ্যাঞ্জেলিনা জোলি, অ্যান মার্গারেট, এবং বার্ট ইয়াং। এ ছবিতে অভিনয়ের সময় জোলির বয়স ছিলো সাত বছর। তার চরিত্রটি ছিরো ভইটের চরিত্রের কন্যার, এবং মূলত ছবির শেষ দিকেই তাকে বেশি দেখা যায়।  কুশীলব  জন ভইট - আলেক্স কোভাক  অ্যান-মার্গারেট - পেটি ওয়ার্নার  বার্ট ইয়াং - জেরি  বার্ট রেমসেন - স্মিটি  অ্যাঞ্জেলিনা জোলি - টশ   নির্মাণ  ছবিটি স্টুডিওর মাধ্যমে সম্পাদনা (রিকাট) হওয়ার আগেই পরিচালক অ্যাশবি এটি নিজের মতো করে সম্পাদনা করেন। কয়েকবছর পরে, ইউনিভার্সিটি অফ সাউদার্ন ক্যালিফোর্নিয়ায় বক্তৃতা দেবার সময়, জন ভইট আবিষ্কার করেন যে, শিক্ষার্থীদের যে ছবিটির যে প্রিন্টটি দেখানো হচ্ছে যা হল সংস্করণ নয়, বরং অ্যাশবির তৈরি আসল সংস্করণটি-ই, যা হারিয়ে গেছে বলে ধারণা করা হয়েছিলো। এটি প্রযোজক ও পরিবেশক প্রতিষ্ঠান ওয়ার্নার হোম ভিডিওর নজরে আসে, এবং এই পরিচালক সংস্করণটি মুক্তি পায় ৩০ জুন, ২০০৯।   বহিঃসংযোগ       বিষয়শ্রেণী:১৯৮২-এর চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:১৯৮০-এর দশকের হাস্যরসাত্মক চলচ্চিত্র বিষয়শ্রেণী:প্যারামাউন্ট পিকচার্সের চলচ্চিত্র বিষয়শ্রেণী:মার্কিন হাস্যরসাত্মক চলচ্চিত্র বিষয়শ্রেণী:১৯৮০-এর দশকের ইংরেজি ভাষার চলচ্চিত্র বিষয়শ্রেণী:১৯৮০-এর দশকের মার্কিন চলচ্চিত্র
থাম্ব| ভারতের পাঞ্জাবের একটি শিখ গ্রামে শহীদী দেঘা তৈরির প্রক্রিয়া। শিখ সেনা প্রশিক্ষণ দিবসে হোলা মহোল্লা বলা হয় এটি একটি প্রথাগত ঐতিহ্য।  শিখধর্মে, কিছু শিখ বিশেষ করে নিহঙ্গ সম্প্রদায়ের ধর্মীয় প্রেক্ষাপটে ভোজ্য গাঁজা ব্যবহার করে। তারা অল্প পরিমাণে গাঁজা ব্যবহার করে যা সাধারণত কাউকে নেশা করার জন্য যথেষ্ট নয়। এটি "শহীদি দেঘা" নামে একটি পানীয় তৈরি করতে ব্যবহৃত হয় যা নিহুং সিংদের দীর্ঘ সময়ের জন্য (অন্যান্য কারণগুলির সাথে) জাগ্রত থাকতে সহায়তা করতো। তবে একটি সাধারণ ভুল ধারণা রয়েছে যে নিহুং সিংরা ভাং ব্যবহার করে, যা একটি ভোজ্য গাঁজা যা আপনাকে নেশাগ্রস্ত করে তুলবে।   নিষেধ  থাম্ব|গাঁজা প্রস্তুতে দুই শিখ প্রথম শিখ গুরু, গুরু নানক বলেছেন যে কোন মন পরিবর্তনকারী পদার্থ ব্যবহার করা (চিকিৎসা উদ্দেশ্য ছাড়া) ঈশ্বরের কাছ থেকে একটি বিভ্রান্তি। গুরু নানককে মুঘল সম্রাট বাবর ভাং প্রদান করেছিলেন; নানক অবশ্য প্রত্যাখ্যান করেছিলেন।  এসজিপিসি তাদের রেহাইত মর্যাদায় (শিখ আচরণবিধি) একটি বিভাগও যুক্ত করেছে যা তার রেহিত মর্যাদা অনুসরণকারী সমস্ত শিখদের জন্য গাঁজা, আফিম ও মদ নিষিদ্ধ করে। নিম্নে রেহাইত মারিয়াদের একটি অনুদিত উদ্ধৃতি দেওয়া হল। "একজন শিখের অবশ্যই হেম্প (গাঁজা), আফিম, মদ, তামাক, সংক্ষেপে, কোন নেশাদ্রব্য গ্রহণ করা উচিত নয়। তার একমাত্র রুটিন খাওয়া উচিত খাবার।"    তথ্যসূত্র   বিষয়শ্রেণী:গাঁজা সংস্কৃতি বিষয়শ্রেণী:গাঁজা ও শিখধর্ম বিষয়শ্রেণী:ভারতে গাঁজা
উত্তম নগর পশ্চিম মেট্রো স্টেশন দিল্লি মেট্রোর ব্লু লাইনে অবস্থিত। এটি দিল্লি জাতীয় রাজধানী অঞ্চলের উত্তম নগরে অবস্থিত উত্তোলিত মেট্রো স্টেশন। ২০০৫ সালের ৩১শে ডিসেম্বর তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে ওরিয়েন্টাল ব্যাংক অব ইন্ডিয়া ও পাঞ্জাব ন্যাশনাল ব্যাংকের এটিএম পরিষেবা উপলব্ধ।   স্টেশন বিন্যাস  জিসড়ক স্তরপ্রস্থান/প্রবেশএল১মধ্যবর্তী তলাভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভারএল২পার্শ্ব প্ল্যাটফর্ম নং- ২, দরজা বাম দিকে খুলবে পূর্বদিকগামীগন্তব্য স্টেশন →নয়ডা ইলেকট্রনিক সিটি বা বৈশালী পরবর্তী স্টেশন উত্তম নগর পূর্বপশ্চিমদিকগামী গন্তব্য স্টেশন ←</span> দ্বারকা সেক্টর ২১ পরবর্তী স্টেশন নওয়াদাপার্শ্ব প্ল্যাটফর্ম নং- ১, দরজা বাম দিকে খুলবে এল২  সংযোগ  নিকটবর্তী বাস স্টপগুলি থেকে দিল্লি পরিবহন নিগমের ৭২৪এক্সট, ৮১৬এ, ৮১৬এক্সট, ৮১৭, ৮১৭এ, ৮১৭বি, ৮১৮, ৮১৯, ৮২২, ৮২৪, ৮২৪লিংকএসটিএল, ৮২৪এসএসটিএল, ৮২৪এসটিএল, ৮২৫ - ৮২৯, ৮৩২লিংকএসটিএল, ৮৩৩ - ৮৩৬, ৮৪৫, ৮৭২, ৮৭৩, ৮৭৬, ৮৭৮, ৮৮৩এ, ৮৮৭, ৮৯১এসটিএল বাস পরিষেবা চালু রয়েছে।   তথ্যসূত্র    বহিঃসংযোগ   বিষয়শ্রেণী:দিল্লি মেট্রো স্টেশন বিষয়শ্রেণী:২০০৫-এ চালু রেলওয়ে স্টেশন
থাম্ব|ব্রাউরনে আর্তেমিসের অভয়ারণ্য আর্তেমিস হলেন গ্রিক পুরাণের অরণ্যদেবী এবং বারো অলিম্পিয়ানদের অন্যতম। রোমক পুরাণে আর্তেমিসের প্রতিষঙ্গী চরিত্র ডায়ানা। অ্যাপোলো এবং আর্টেমিস যমজ ভাইবোন।প্রতীচ্য পুরাণ, ফরহাদ খান; অক্টোবর ২০০১ সংস্করণ; প্রতীক প্রকাশনা সংস্থা, পৃ.২৩; । সংগৃহীত হয়েছে: ১৫ ডিসেম্বর ২০১০।  গ্রিক পুরাণে আর্টেমিসকে চিরকাল অরণ্যচারী এবং চিরকুমারীরূপে ফুটিয়ে তোলা হয়েছে। তার সহচরী বনপরীরাও তারই মতো চিরকুমারী। দেবতা এমনকি মানুষও কখনো আর্তেমিস এবং তার সহচরীদের ভালোবাসা পায়নি। কেবল কিছুকালের জন্য বিখ্যাত শিকারী ওরাইয়নের সঙ্গে আর্তেমিসের শখ্য গড়ে উঠেছিলো। কিন্তু দুর্ভাগ্যবশত ওরাইয়ন, অ্যাপোলোর চক্রান্তে আর্তেমিসের হাতেই নিহত হন।  আর্তেমিস অতি অল্পতেই উত্তেজিত ও রাগান্বিত হন এবং তার বিরাগভাজনদেরকে কঠিনতম শাস্তি দেন। নাইওবীর সাত কন্যাকে তিনি হত্যা করেন এবং তার অভিশাপের কারণে তিনি অ্যাকটিয়ন মৃগের রূপ ধারণ করলে নিজের শিকারী কুকুরদের দ্বারা নিহত হন।  আর্তেমিস, গ্রিক ও ট্রয়ের যুদ্ধে অ্যাপোলোর সাথে ট্রোজানপক্ষ অবলম্বন করলে হেরা কর্তৃক প্রহৃত হন এবং পালিয়ে যেতে বাধ্য হন।   তথ্যসূত্র    বহিঃসংযোগ    Theoi Project, Artemis, information on Artemis from original Greek and Roman sources, images from classical art.  A Dictionary of Greek and Roman Antiquities (1890) (eds. G. E. Marindin, William Smith, LLD, William Wayte)  বিষয়শ্রেণী:গ্রিক পুরাণের চরিত্র বিষয়শ্রেণী:প্রাণী দেবী বিষয়শ্রেণী:গ্রিক পুরাণে নারী বিষয়শ্রেণী:সঙ্গীতের দেবী
রিভেঞ্জ (অর্থ: প্রতিশোধ) ২০২৪ সালের একটি বাংলা ভাষার বাংলাদেশী চলচ্চিত্র। এটি পরিচালনা করেছেন মোহাম্মদ ইকবাল। আব্দুল্লাহ জহির বাবুর গল্পে চিত্রনাট্য ও সংলাপ লিখেছেন আবদুল্লাহ জহির বাবু। প্রধান চরিত্রে অভিনয় করেছেন জিয়াউল রোশান ও শবনম বুবলী। চলচ্চিত্রটি ১৭ই জুন মুক্তি পায়।  অভিনয়শিল্পী   জিয়াউল রোশান  শবনম বুবলী - পুলিশ   অনিন্দিতা মিমি  মিশা সওদাগর  দীপা খন্দকার  কাজী হায়াৎ  আমিন সরদার  জাদু আজাদ  শিমন্ত আহমেদ  তথ্যসূত্র   বহিঃসংযোগ  বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলাদেশী মারপিটধর্মী চলচ্চিত্র বিষয়শ্রেণী:প্রতিশোধ বিষয়ক বাংলাদেশী চলচ্চিত্র
বাগেরহাট-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বাগেরহাট জেলায় অবস্থিত জাতীয় সংসদের ৯৬নং আসন।  সীমানা বাগেরহাট-২ আসনটি বাগেরহাট জেলার  কচুয়া উপজেলা ও বাগেরহাট সদর উপজেলা নিয়ে গঠিত।   ইতিহাস  বাগেরহাট-২ সংসদীয় আসনটি ১৯৮৪ সালে গঠিত হয়, যখন পুরাতন খুলনা জেলাকে ভেঙ্গে তিনটি জেলা (খুলনা, বাগেরহাট ও সাতক্ষীরা) করা হয়েছিল।  নির্বাচিত সাংসদ নির্বাচন  সদস্য  দল ১৯৮৬ শেখ আব্দুর রহমান জাতীয় পার্টি ১৯৮৮ শেখ সহিদুল ইসলাম জাতীয় পার্টি ১৯৯১ এ. এস. এম. মুস্তাফিজুর রহমান বাংলাদেশ জাতীয়তাবাদী দল ফেব্রুয়ারি ১৯৯৬ এ,এস,এম, মোস্তাফিজুর রহমান বাংলাদেশ জাতীয়তাবাদী দল জুন ১৯৯৬মীর সাখাওয়াত আলী দারু বাংলাদেশ আওয়ামী লীগ ২০০১ এমএএইচ সেলিম বাংলাদেশ জাতীয়তাবাদী দল ২০০৮ মীর শওকাত আলী বাদশা বাংলাদেশ আওয়ামী লীগ ২০১৪ মীর শওকাত আলী বাদশা বাংলাদেশ আওয়ামী লীগ ২০১৮ শেখ তন্ময় বাংলাদেশ আওয়ামী লীগ২০২৪ শেখ তন্ময় বাংলাদেশ আওয়ামী লীগ   নির্বাচন    ২০১০-এর দশকে নির্বাচন  বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে মীর শওকাত আলী বাদশা বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে বাগেরহাট-২  বিষয়শ্রেণী:বাগেরহাট জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
ইসমাঈল খাঁ মধ্যযুগীয় বাংলার একজন অভিজাত ছিলেন। তিনি ছিলেন বারো-ভুঁইয়াদের সরদার ঈশা খাঁর ছোট ভাই।   জীবনী  ইসমাঈল খাঁ ষোড়শ শতকে বাংলার ভাটি অঞ্চলের সরাইলের দেওয়ান বংশ নামে পরিচিত এক অভিজাত বাঙ্গালী সুন্নি মুসলিম জমিদার খান্দানে পয়দা হন। তাঁর দাদা দেওয়ান ভগীরথ অযোধ্যার বৈস রাজপুত বংশের একজন ছিলেন এবং বাংলার সুলতান গিয়াসউদ্দীন মাহমূদ শাহের দেওয়ান হিসেবে নিযুক্ত হওয়ার বাদে সরাইলে বসতি স্থাপন করেন। তার বাবা দেওয়ান সুলেমান খাঁ (পূর্বে কালিদাস গজদানী নামে পরিচিত) এই পদের উত্তরাধিকারী হন এবং সোনারগাঁর বিখ্যাত আলেম ইব্রাহীম দানিশমন্দ সাহেবের কাছে ইসলাম গ্রহণ করেন। ইসমাঈল খাঁর মা সৈয়দা মোমেনা খাঁতুন ছিলেন সুলতান মাহমূদ শাহের কন্যা। তার খালা খিজির খাঁন সূরকের সাথে বিয়ে করেছিলেন। ইসমাঈল খাঁর বড় ভাই ছিলেন ঈশা খাঁ, যিনি পরবর্তীতে বাংলার শাসনকর্তা হন, এবং বোন ছিলেন শাহেনশাহ বিবি।  ইসমাঈল খাঁর নানা, বাংলার সুলতান গিয়াসউদ্দীন মাহমূদ শাহ, ১৫৩৮ খ্রীষ্টাব্দে পাঠান সুলতান শের শাহ সূরীর কাছে পরাজিত হন, যার ফলে বাংলা সূরী সাম্রাজ্যের একটি প্রদেশে পরিণত হয়। ১৫৪৫ খ্রীষ্টাব্দে ইসলাম শাহ সুরীর শাসনামলে, মুহম্মদ খাঁন সূরকে বাংলার আমিন হিসেবে নিযুক্ত করা হয় এবং এই অঞ্চলের বিদ্রোহী সর্দারদের তাড়ানোর জন্য দায়ী করা হয়। সরাইলের দেওয়ানরা সূরী কর্তৃত্বের বিরুদ্ধে সবচেয়ে উল্লেখযোগ্য প্রতিরোধ ছিল এবং ইসমাঈল খাঁর বাবাকে মৃত্যুদণ্ড দেওয়া হয়েছিল। তাজ খাঁ এবং দরিয়া খাঁর নেতৃত্বে একটি বাহিনী তাদের বিরুদ্ধে প্রেরণ করা হয় এবং দেওয়ানদের কঠোর প্রতিরোধ সত্ত্বেও, ইসমাঈল খাঁর বাবা সুলাইমান শেষ পর্যন্ত সংঘর্ষে নিহত হন। ইসমাঈল খাঁ এবং তার বড় ভাই ঈশা খাঁকে পরবর্তীতে বন্দী করে নিয়ে যাওয়া হয় এবং তুরানের ইরানী ব্যবসায়ীদের কাছে ক্রীতদাস হিসেবে বিক্রি করা হয়।  ১৫৬৩ খ্রীষ্টাব্দে কররানী রাজবংশ বাংলা ও বিহারের নিয়ন্ত্রণ নেয়। ইসমাঈল খাঁর চাচা দেওয়ান কুতুব খাঁ সুলতান তাজ খান কররানীর দরবারে নিযুক্ত ছিলেন এবং সফলভাবে তার ভাতিজাদের সন্ধান করেছিলেন। কুতুব খাঁ তাদের মালিকদের সাথে মুদ্রা বিনিময় করে ইসমাঈল ও তার ভাইকে আজাদ করতে কামিয়াব হন।   আরও দেখুন    বাংলাদেশের ইতিহাস   তথ্যসূত্র   বিষয়শ্রেণী:সুন্নি মুসলিম বিষয়শ্রেণী:বাঙালি মুসলিম বিষয়শ্রেণী:১৬শ শতাব্দীর বাঙালি বিষয়শ্রেণী:১৬শ শতাব্দীতে মৃত্যু বিষয়শ্রেণী:১৬শ শতাব্দীতে জন্ম বিষয়শ্রেণী:ব্রাহ্মণবাড়িয়া জেলার ব্যক্তি
none|100px|রিয়াজ আকাশ ছোঁয়া ভালোবাসা ছবির সেটে (২০০৭) রিয়াজ উদ্দিন আহমেদ সিদ্দিক যিনি সাধারনভাবে রিয়াজ নামে পরিচিত (জন্ম: ২৬ অক্টোবর, ১৯৭২) একজন বাংলাদেশী চলচ্চিত্র অভিনেতা। তিনি ১৯৯৫ সালে বাংলার নায়ক চলচ্চিত্রে অভিনয়ের মাধ্যমে চলচ্চিত্র জগতে পদার্পণ করেন। ১৯৯৭ সালে মহাম্মদ হান্নান পরিচালিত প্রাণের চেয়ে প্রিয় চলচ্চিত্রে রিয়াজ অভিনয় করেন যা ব্যবসায়িকভাবে সফল হয় এবং রিয়াজকে জনসাধারনের মাঝে জনপ্রিয় করে তোলে। তিনি বাংলাদেশের অনেক প্রখ্যাত পরিচালকের চলচিত্রে অভিনয় করেছেন। এছাড়াও রিয়াজ ভারতীয় চলচ্চিত্রকার ও অভিনেতা মহেশ মাঞ্জরেকার এর ইট ওয়াজ রেইনিং দ্যাট নাইট নামে একটি ইংরেজী চলচ্চিত্রে অভিনয় করেছেন। এই চলচ্চিত্রে রিয়াজ বলিউড অভিনেত্রী সুশমিতা সেনের সাথে কাজ করেছেন।  বাংলাদেশের চলচ্চিত্র জগতে তাঁর অবদানের জন্য বাংলাদেশ সরকার তাঁকে তিনবার জাতীয় চলচ্চিত্র পুরস্কারের শ্রেষ্ঠ চলচ্চিত্র অভিনেতার পূরস্কারে ভূষিত করে। পুরস্কারপ্রাপ্ত চলচ্চিত্রগুলি যথাক্রমে দুই দুয়ারী (২০০০), দারুচিনি দ্বীপ (২০০৭) এবং কি যাদু করিলা (২০০৮)। রিয়াজ অভিনীত সর্বশেষ মুক্তিপ্রাপ্ত চলচ্চিত্র লোভে পাপ পাপে মৃত্যু এটি মুক্তি পায় ২০১৪ সালের ১৪ ফেব্রুয়ারী বিশ্ব ভালোবাসা দিবসে যা সোহানুর রহমান সোহান পরিচালনা করেন। (বাকি অংশ পড়ুন...)
ফয়সাল আহমদ বিন 'আলি আল-জাহরানি (    ; জন্ম: ১৮-১৯ জানুয়ারী ১৯৮৬) একজন সৌদি আরবের ব্যক্তি এবং ইসলামিক স্টেটের একজন জ্যেষ্ঠ তেল কর্মকর্তা।   প্রাথমিক জীবন  তিনি ১৯৮৬ সালের ১৮-১৯ জানুয়ারী সৌদি আরবে জন্মগ্রহণ করেন। তিনি আবু সারা আল-জাজরাভি, আবু সারাহ আল-সৌদি এবং আবু সারাহ আল-জাহরানি নামেও পরিচিত।    ইসলামিক স্টেট  তিনি ২০১৪ সালের জুন মাসে ইসলামিক স্টেটে যোগ দেন। ২০১৪ সালের জুলাই মাসে তিনি প্রাকৃতিক সম্পদ মন্ত্রণালয়ে (দিওয়ান আল-রিকাজ) যোগদান করেন, যা ইসলামিক স্টেটের তেল ও গ্যাস বাণিজ্য তত্ত্বাবধান করে।[তথ্যসূত্র প্রয়োজন]  ২০১৫ সালের জানুয়ারিতে তিনি পাঁচটি তেলক্ষেত্র নিয়ন্ত্রণ করেছিলেন। আল-হাসাকাহ গভর্নরেটে আইএসের তেল ও গ্যাস বিভাগের প্রধান হিসেবে তিনি আইএসের সাতজন তেল ও গ্যাস কর্মকর্তার কার্যকলাপ তদারকি করেছিলেন। তিনি ২০১৪ সালের সেপ্টেম্বর থেকে ২০১৫ সালের মার্চের মধ্যে আইএসের কোষাগারে তেল ও গ্যাসের মাধ্যমে লক্ষ লক্ষ ডলার রাজস্ব পাঠিয়েছেন।  ২০১৫ সালের মে মাস পর্যন্ত তিনি আল-বারাকা প্রদেশের ( সিরিয়ায় আইএসের অঞ্চল আল-হাসাকাহ গভর্নরেট ) আইএসের তেল ও গ্যাস বিভাগের কর্মকর্তা ছিলেন। সিরিয়ার আইএসের তেল ও গ্যাস আমিরের অধীনে সরাসরি দায়িত্ব পালন করছিলেন আবু সায়াফ, যিনি ২০১৫ সালের মে মাসে নিহত হন। আবু সায়াফের মৃত্যুর আগে, আল-জাহরানি নিয়মিতভাবে তাকে তহবিল স্থানান্তর করতেন। ২০১৫ সালের মে মাসে তিনি রুকাইবাহ তেল উৎপাদন কেন্দ্র কম্পাউন্ডে গাড়ি বোমা উৎপাদনের নিয়ন্ত্রণ ও তত্ত্বাবধান গ্রহণ করেন। ২০১৫ সালের জুন পর্যন্ত, তিনি রুকাইবাহে আইএসের একটি তেল উৎপাদন কারখানা তত্ত্বাবধান করেছিলেন।[ তথ্যসূত্র প্রয়োজন ]  ২০১৫ সালের আগস্ট নাগাদ, তিনি আল-বারাকাহ প্রদেশে আইএসের সমস্ত তেল ও গ্যাস কার্যকলাপের দায়িত্বে ছিলেন, যার মধ্যে স্থানীয় ব্যবসায়ীদের কাছে তেল নিলাম তত্ত্বাবধান করা অন্তর্ভুক্ত ছিল। ২০১৫ সালের ডিসেম্বর পর্যন্ত আল-জাহরানি আল-শাদ্দাদার আশেপাশের এলাকায় আইএসের তেল ও গ্যাস কার্যকলাপের জন্য দায়ী ছিলেন।    মার্কিন যুক্তরাষ্ট্র এবং জাতিসংঘের নিষেধাজ্ঞা  ১১ ফেব্রুয়ারী ২০১৬ তারিখে মার্কিন যুক্তরাষ্ট্রের ট্রেজারি বিভাগ তাকে নিষেধাজ্ঞা দেয়।  জাতিসংঘের নিরাপত্তা পরিষদ ২০১৬ সালের ২০ এপ্রিল তাকে ইসলামিক স্টেট (আইএস) এর নামে, এর পক্ষে, বা সমর্থনে, অর্থায়ন, পরিকল্পনা, সহায়তা, প্রস্তুতি বা কার্যকলাপে অংশগ্রহণের জন্য আইএস বা আল-কায়েদার সাথে যুক্ত হিসেবে তালিকাভুক্ত করে, যাকে ইরাকে আল-কায়েদা হিসেবে তালিকাভুক্ত করা হয়েছে।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:সৌদি মুসলিম বিষয়শ্রেণী:১৯৮৬-এ জন্ম
দামানযদি () ভারতের ওড়িশা রাজ্যের কোরাতপুত জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে দামানযদি শহরের জনসংখ্যা হল ৮৪৭৫ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮১%। সারা ভারতের সাক্ষরতার হার ৫৯.৫%, তার চাইতে দামানযদি এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
thumb|right|মক্কায় কাবা শরিফ ঘিরে মুসলিম হজ্বযাত্রীরা তালবিয়া (, ) হল একটি ইসলামী প্রার্থনা। হজ্জ বা হজ্বের সময় ইহরাম লাগানোর পর থেকে বারবার তালবিয়া পড়া হয়, যাতে হাজীরা পার্থিব উদ্বেগ থেকে নিজেকে শুদ্ধ ও মুক্ত রাখতে পারে।  আরবি জিলহজ্জ মাসের নবম দিন, হজ্জের সময় আরাফাতের ময়দানে হাজীরা অবস্থান করে ও তালবিয়া বা লাব্বাইক আল্লাহুম্মা লাব্বাইক পাঠ করে।  তালবিয়ার পাঠ্য হল:  তালবিয়ার শিয়া সংস্করণটি হুবহু সুন্নির মত একই, তবে সেখানে অতিরিক্ত "লাব্বাইক" দিয়ে তালবিয়া শেষ হয়।  লাব্বাইক অভিব্যক্তিটির উৎস সম্পর্কে  আরবী ভাষার ব্যাকরণবিদদের মধ্যে মতভেদ রয়েছে। সর্বাধিক প্রচলিত ব্যাখ্যাটি এটিকে মৌখিক বিশেষ্য (মাসদার) লাবব (মানে একটি স্থানে থাকা) + অ (দ্বৈত)+ ইক (দ্বিতীয় পুরুষ একবচন পুংলিঙ্গ প্রত্যয়) হিসাবে বিশ্লেষণ করে। এখানে দ্বৈত বলতে পুনরাবৃত্তিকে নির্দেশ করা হয়েছে। অতএব, লাব্বাইকার আক্ষরিক অর্থ "আমি বারবার আপনার কথা মানব।" তালবিয়াহ হল লাব্বার মৌখিক বিশেষ্য, যার অর্থ এই প্রার্থনাটি পড়া।  হাদীসে তালবিয়া পড়া সম্পর্কে বলা হয়েছে,  “রাসূলুল্লাহ সাল্লাল্লাহু আলাইহি ওয়া সাল্লাম বলেছেন, যখনই কোনো মুসলিম (হজ্জ বা উমরাহ'র জন্য) তালবিয়া পাঠ করে, তখন তার ডান ও বাম দিকে পৃথিবী শেষ সীমা পযর্ন্ত যত পাথর, বৃক্ষ ও মাটির চাকা রয়েছে, সব কিছুই তার সাথে তালবিয়া পাঠ করে।”  তথ্যসূত্র  বহিঃসংযোগ  التلبية هي شعار المؤمنين الموحدين   বিষয়শ্রেণী:ইসলামী প্রার্থনা বিষয়শ্রেণী:হজ্জ বিষয়শ্রেণী:হজ্জের পরিভাষা
টাইপ ০৫৫ ডেস্ট্রয়ার (ন্যাটো/ওএসডি খেতাব রেনহাই-শ্রেণির ক্রুজার) হল স্টেলথ বৈশিষ্ট্যের একটি নির্দেশিত-ক্ষেপণাস্ত্র ডেস্ট্রয়ার শ্রেণি (ন্যাটো/ওএসডি মানদণ্ড অনুযায়ী নির্দেশিত-ক্ষেপণাস্ত্র ক্রুজার), যা চৈনিক নৌবাহিনী বা পিপলস লিবারেশন আর্মি নেভির (পিএলএএন) জন্য নির্মিত। এটির একটি বহু-অভিযান সক্ষমতার নকশা আছে; সেন্সর ও অস্ত্রের সংমিশ্রণ অঞ্চলের আকাশ প্রতিরক্ষার একটি প্রধান ভূমিকা প্রদান করে, ডুবোজাহাজ প্রতিরোধী লড়াইয়ের ক্ষমতা সঙ্গে পূর্ববর্তী চৈনিক জলপৃষ্ঠতলীয় যুদ্ধ জাহাজদের ছাড়িয়ে যায়।  টাইপ ০০৫ নীল-জলের অভিযানসমূহ পরিচালনা করে এবং চৈনিক বিমানবাহী রণতরীদের জন্য প্রাথমিক রক্ষীদল গঠন করে। যুক্তরাষ্ট্র এই জাহাজগুলিকে ক্রুজার হিসাবে শ্রেণিবদ্ধ করে কারণ মার্কিন নৌবাহিনী একটি ক্রুজারকে পতাকা সুবিধা সহ বহু-অভিযানের উপযোগী একটি বৃহৎ জলপৃষ্ঠতলীয় যুদ্ধজাহাজ হিসাবে সংজ্ঞায়িত করে; এটি প্রস্তাব করে যে যুক্তরাষ্ট্র আশা করছে টাইপ ০৫৫ মার্কিন নৌবাহিনীর টিকন্ডেরোগা-শ্রেণির ক্রুজারের অনুরূপ ভূমিকা পালন করবে।   উন্নয়ন  পিপলস লিবারেশন আর্মি নেভি ১৯৬০-এর দশকের শেষের দিক থেকে একটি বড় ডেস্ট্রয়ারে আগ্রহী ছিল। একটি উন্নয়ন কর্মসূচী, সাঙ্কেতিক নাম "০৫৫", ১৯৭৬ খ্রিস্টাব্দে শুরু করা হয়েছিল, শিল্প অনুন্নয়ন থেকে অনতিক্রম্য প্রযুক্তিগত বাধার সম্মুখীন হওয়ার পরে ১৯৮৩ খ্রিস্টাব্দে বাতিল করা হয়েছিল; উদাহরণস্বরূপ, প্রয়োজনীয় গ্যাস টারবাইন পাওয়ার প্ল্যান্টগুলি অভ্যন্তরীণভাবে উত্পাদনের অক্ষমতা বা গ্রহণযোগ্য মূল্যে আমদানি করা সম্ভব ছিল না।  ২০১৪ খ্রিস্টাব্দের এপ্রিল মাসে, উহানের চৈনিক নৌ ইলেকট্রনিক টেস্টিং রেঞ্জে রাডার ও অন্যান্য ইলেকট্রনিক্সের জন্য আবদ্ধ সমন্বিত মাস্তুল সহ টাইপ ০৫৫ সুপারস্ট্রাকচারের একটি পূর্ণ-মাত্রার মক-আপের একটি চিত্র আবির্ভূত হয়েছিল।Caldwell et al.: page 4  নানছাং, শ্রেণির প্রথম জাহাজ, সাংহাইয়ের চিয়াংনান শিপইয়ার্ডে ২০১৪ খ্রিস্টাব্দে নির্মাণ শুরু হয়েছিল এবং ২০২০ খ্রিস্টাব্দে ১২ই জানুয়ারি কমিশন করা হয়েছিল। এটির প্রথম আত্মপ্রকাশ—কমিশনিংয়ের আগে—২০১৯ খ্রিস্টাব্দের ২৩শে এপ্রিলে অনুষ্ঠিত চৈনিক নৌবাহিনীর ৭০তম-বার্ষিকী কুচকাওয়াজের সময় ঘটেছিল। যখন জলে ভাসানো হয়, তখন নানছাং ছিল পূর্ব এশিয়ায় দ্বিতীয় বিশ্বযুদ্ধ-পরবর্তী বৃহত্তম যুদ্ধজাহাজ।  এই নকশার ৮ টি জাহাজের প্রথম ব্যাচ ২০১৪ খ্রিস্টাব্দ থেকে ২০১৮ খ্রিস্টাব্দে স্থাপন করা হয়েছিল এবং ২০২২ খ্রিস্টাব্দের শেষ নাগাদ সবগুলিই পরিষেবাতে নিযুক্ত ছিল।Jane's Fighting Ships, ২০২৩-২৪ সংস্করণ, আইএসবিএন ৯৭৮-০-৭১০৬-৩৪২৮ ৩, পৃষ্ঠা ১৩৮। কৃত্রিম উপগ্রহ কর্তৃক ধারণকৃত চিত্রে দ্বারা ২০২২ খ্রিস্টাব্দের জানুয়ারি মাসে তালিয়ানে দুটি সহ নির্মাণাধীন আরও হুল পরিলক্ষিত হয় এবং তিনটি ফ্লিটকে সজ্জিত করার লক্ষ্যে ১৪তম পঞ্চবার্ষিক কর্মসূচির (২০২১-২০২৫) অধীনে মোট ১৬টি জাহাজ সংগ্রহের অনুমান করা হয়েছিল।  তথ্যসূত্র  বিষয়শ্রেণী:টাইপ ০৫৫ ডেস্ট্রয়ার
তিজি এন'টিচকা (; ) হল একটি পর্বত গিরিপথ, যা উচ্চ আটলাস পর্বতমালার মাধ্যমে মরক্কোর মারাকেশ-এর দক্ষিণ-পূর্ব অংশকে ওয়ারজাজাত শহরের সাথে সংযুক্ত করে। এটি মহান মারাকেশ সমভূমির উপরে অবস্থিত। এটি সাহারার প্রবেশদ্বার হিসেবেও কাজ করে।   জলবায়ু ও উচ্চতা  নভেম্বর থেকে মার্চ পর্যন্ত প্রায়শই এই গিরিপথে তুষারপাত হয়, তবে গরম মৌসুমে সূর্যের তীব্রতা অনুভূত হতে পারে। দীর্ঘদিন ধরেই বিশ্বাস করা হতো, এটি  উচ্চতায় অবস্থিত (যা গিরিপথের উপরে একটি সাইনবোর্ডেও উল্লেখ আছে), তবে ৩০ নভেম্বর ২০২২-এ GPS পরিমাপে হান্স মুল্ডার এর উচ্চতা নির্ধারণ করেন  যা গুগল আর্থ দ্বারা নিশ্চিত করা হয়। এটির সর্বোচ্চ উচ্চতা । এটি উত্তর আফ্রিকার সর্বোচ্চ প্রধান পর্বত গিরিপথ। ফরাসি সেনাবাহিনী ১৯৩৬ সালে প্রাচীন ক্যারাভান পথ বরাবর এই রাস্তা নির্মাণ করেছিল। এবং এটি বর্তমানে জাতীয় সড়ক ৯ (পূর্বে রুট P-31)-এর অংশ।   প্রাণীজগৎ  ১৯৪২ সালে এই গিরিপথের কাছাকাছি মরক্কোর শেষ বারবারি সিংহ শিকার করা হয়েছিল।   গ্যালারি    আরো দেখুন    মাগরেব   তথ্যসূত্র    বহিঃসংযোগ      Tizi n'Tichka on Frommer's  বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আরবি ভাষার লেখা থাকা নিবন্ধ বিষয়শ্রেণী:আমাজিগ ভাষার লেখা থাকা নিবন্ধ
ডিমলা থানা বাংলাদেশের নীলফামারী জেলার অন্তর্গত ডিমলা উপজেলার একটি থানা।   পটভূমি  ১৮৫৭ খ্রিস্টাব্দে ডিমলা থানা প্রতিষ্ঠা লাভ করে।   প্রশাসনিক এলাকাসমূহ  ডিমলা উপজেলার ১০টি ইউনিয়নের প্রশাসনিক কার্যক্রম ডিমলা থানার অধীন।  ইউনিয়নসমূহ:  ১নং পশ্চিম ছাতনাই  ২নং বালাপাড়া  ৩নং ডিমলা সদর  ৪নং খগা খড়িবাড়ী  ৫নং গয়াবাড়ী  ৬নং নাউতারা  ৭নং খালিশা চাপানী  ৮নং ঝুনাগাছ চাপানী  ৯নং টেপা খড়িবাড়ী  ১০নং পূর্ব ছাতনাই   আরও দেখুন   ডিমলা উপজেলা  নীলফামারী জেলা   তথ্যসূত্র    বহিঃসংযোগ   বিষয়শ্রেণী:নীলফামারী জেলার থানা বিষয়শ্রেণী:ডিমলা উপজেলা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~মহীন (আলাপ) ১১:০৮, ২৯ আগস্ট ২০২৩ (ইউটিসি) আদ্রিয়ানা লুনা   – (অপসারণের প্রস্তাবনা দেখুনলগ দেখুন) () যেহেতু WP:PORNBIO বর্তমানে উল্লেখযোগ্যতার জন্য মানদণ্ড নয়। দেখুন: WP:ENT। ‍~ কাপুদান পাশা (বার্তা - অবদান) ০৭:৪৩, ২৪ আগস্ট ২০২৩ (ইউটিসি)  অপসারণে আপত্তি নেই। ~মহীন (আলাপ) ১২:১৯, ২৪ আগস্ট ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
কোকড়াঝাড় লোকসভা কেন্দ্র উত্তর-পূর্ব ভারতের আসাম রাজ্যের ১৪ টি লোকসভা আসনের মধ্যে অন্যতম। এটি তফসিলি উপজাতির জন্য সংরক্ষিত।   বিধানসভা কেন্দ্রসমূহ  কোকড়াঝাড় লোকসভা কেন্দ্র নিম্নলিখিত বিধানসভা খণ্ডসমূহ নিয়ে গঠিত:  গোসাইগাওঁ  কোকড়াঝাড় পূর্ব (তফসিলি উপজাতি)   কোকড়াঝাড় পশ্চিম (তফসিলি উপজাতি)  সিদলি (তফসিলি উপজাতি)   বিজনী বিধানসভা কেন্দ্র  সরভোগ বিধানসভা কেন্দ্র  ভবানীপুর   তামুলপুর  বড়মা (তফসিলি উপজাতি)   চাপাগুড়ি (তফসিলি উপজাতি)   সংসদ সদস্যবৃন্দ   ক্ৰম   বৰ্ষ  প্ৰাৰ্থী  দল  ১ ১৯৫৭  ডি. বসুমতারী  ভারতীয় জাতীয় কংগ্ৰেস ২  ১৯৬২  ডি. বসুমতারী  ভারতীয় জাতীয় কংগ্ৰেস ৩  ১৯৬৭  ডি. বসুমতারী ভারতীয় জাতীয় কংগ্ৰেস ৪  ১৯৭১  ডি. বসুমতারীভারতীয় জাতীয় কংগ্ৰেস ৫  ১৯৭৭  চরণ নাৰ্জারী  U.A. ৬   ১৯৮৪  চরণ ব্ৰহ্ম চৌধুরী  U.A. ৭  ১৯৯১  সতেন্দ্ৰনাথ ব্ৰহ্ম চৌধুরী  নিৰ্দলীয় ৮  ১৯৯৬  লুইস ইসলারী  নিৰ্দলীয় ৯  ১৯৯৮  চাঞ্চুমা খুঙগুর বিশমুথিয়ারী  নিৰ্দলীয় ১০  ১৯৯৯  সানসুমা খুংগুর বৈসমতিয়ারি নিৰ্দলীয় ১১  ২০০৪  সানসুমা খুংগুর বৈসমতিয়ারি  নিৰ্দলীয় ১২  ২০০৯  সানসুমা খুংগুর বৈসমতিয়ারি  বড়োল্য়াণ্ড পিপলস ফ্ৰণ্ট ১৩  ২০১৪  নব কুমার শরণীয়া  নিৰ্দলীয়    সাধারণ নির্বাচন, ২০১৪  The Sentinel. 16 candidates file nomination in Karimganj    আরো দেখুন   কোকড়াঝাড় জেলা  লোকসভা কেন্দ্রের তালিকা  তথ্যসূত্র   বিষয়শ্রেণী:কোকড়াঝাড় জেলা বিষয়শ্রেণী:আসামের লোকসভা কেন্দ্র